1 База айдарым бала тужы öткöлöктö, энчиленеечи ончозына ээде болзо, кулдаҥ незиле де аҥыланбайт. 2 Jе Адазы темдектеп койгон öйгö jетире ол кичееп кöрÿп jÿрген кижиге ле айылдыҥ башкараачыларына багат. 3 Анайып бис те: бала тужыбыс öткöлöктö, бутелекейди башкараачы jасактардыҥ кулданыжында jÿргенис. 4 Jетемдектелген öй jедип келерде, ÿй кижидеҥ туулган, Jасактыҥ бийленижинде jÿрген Уулын Кудай биске ийген, 5 Jасактыҥ бийленижинде jÿргендерди jайымдап, бисти балазынайын деп. 6 Слер Кудайдыҥ уулдары учун Ол jÿректериске Уулыныҥ Тынын, «Авва!Ада!» деп кыйгыраачы Тынды, ийген. 7 Оныҥ учун сен эмди кулэмезиҥ, сен — уулы; уулы болзоҥ, сен — Кудайдыҥ энчиленеечизи.8 Jе Кудайды билбес тужыгарда ар-бÿткендеги кудайлар да эмеснемелердиҥ кулдары болгоныгар. 9 Эмди дезе Кудайды билеригер,чынынча айтса, Кудай слерди билип алган. Андый болзо, бу телекейди башкараачы кÿч jок ло тÿреҥи jасактарга не ойто буруларгаjадыгар, олорго бойыгарды ойто кулданышка берип jадыгар? 10 Чокым кÿндерге, айларга, öйлöргö лö jылдарга аjару эдедигер. 11 Слергекÿчимди салып, калас иштеген болорым ба деп, слер учун коркыптурум.